 Gbogbo ètò ló tí n lọ láti ṣe ìwádìí ẹsún ti wọn fi kan Ambode, lẹyìn ti a tí gbsẹ lé owó báǹkì láìpẹ yìí O ṣalaye pe wọn ko ri ohunkohun to lee fa họwuhọwu lẹyin ayẹwo wọn. Ninu atẹjade kan to fi sita lẹyin ti awọn oṣiṣẹ EFCC naa gbọn ile rẹ to wa nilu Ẹpẹ ati Parkview ni Ikoyi yẹbẹyẹbẹ, Akinwunmi Ambọde ni wọn ko ba ẹbọ ni ile oun lẹyin ti wọn ṣe ayẹwo wọn tan. Ambọde ni titi di bi a ṣe n sọrọ yii, ko si igba kan ti ajọ EFCC ba oun ni gbolohun lori ohunkohun yoo wu. Ati pe nigbakugba ti wọn ba nilo oun, ko si giri, oun ṣetan lati jẹ wọn ni hoo. O wa rọ awọn ololufẹ rẹ lati bu omi suuru mu ki wọn si gba alaafia laaye nitori gẹgẹ bi o ṣe sọ, ko si giri! EFCC ya bo ìlé Akinwumi Ambode Àjọ tó gbogun ti ìwà àjẹbánu lórílẹ-èdè Nàìjíríà, EFCC ni iwadii lasan ni awọn n ṣe. EFCC ní ilé gomina ìpínlẹ Eko tẹlẹrí, Akinwumi Ambode ti awọn lọ ni owúrọ òní jẹ ìtẹsíwájú ìwádìí àwon lóri ẹsùn ìkówó jẹ tí wọn fi kàn-àn. Gẹgẹ bi Tony Orilade tó jẹ agbẹnusọ EFCC ṣe sọ, ó ni kìí ṣe pe àwọn yabo ilé rẹ gẹgẹ bi ìròyìn tó ń lọ nígboro. Ìwádìí lásàn ní à ṣe lọ sí ilé Ambode-EFCC Nígbà ti akọròyìn BBC Yoruba bèèrè ìdí tí wọn fi wà ní ilé Ambode, Tony Orilade ní báwọ ni à ó ṣe ya bo ilé Ambode, ǹjẹ ẹ mọ ǹkan ti yabo túmọ sí? ó túmọ sí ìkọlù, láti já wọle, tàbí láti jale Ìwádìí ń lọ lọwọ tí ẹ ò bá gbàgbé a fí àtẹjáde kan síta laipẹ nígbà ti a lọ sí ilé ẹjọ láti gbéṣẹ lé owó nilé ìfówópamọ mẹta kan ti wọn lò láàrín inú oṣù kẹsan an ọdun 2018 sí osù karún un ọdún yìí nílu Eko. Orilade ní ó pọn dandan lati ṣe àbẹwò sí ilé ẹni ti wọn ba ń ṣe ìwádìí, ó jẹ ìtẹsíwájú ìwádìí àwọn ni. Bákan náà ni ilé iṣẹ BBC bèrè pé ṣe wọn ti pe Akinwumi Ambode fún ìfọrọwánilẹnùwò súgbọn ọgbẹni Orilade ní Ambode mọ pé àwọn ń ṣe ìwádìí lọwọ. Lẹyin ti awọn oṣiṣẹ EFCC atawọn ọdọ ilu Ẹpẹ gbena woju ara wọn lasiko ti wọn fẹ ṣe ayẹwo ile gomina ana ni ipinlẹ Eko, Akinwunmi Ambode, gomina ana naa ti sọrọ sita. : Ẹni tí kò jẹ gbì kò lè kú gbì, eré ọmọdé ni EFCC ń ṣe - Ambode 